
prohibet sub poena excommunicationis ne talliae vel exactio-
nes a clero per saeculares principes quocunque modo exi-
gantur, vel eis solvantur de rebus ecclesiae, regi pro guerra
petenti subsidium denegavit. Rex autem, ut de meliori
response deliberaret, negotium in aliud parliamentum tenen-
dum Londoniis in crastino Sancti Hilarii distulit.

PATENT ROLLS, Dec. 16. ... Comites, barones, milites et
alii de regno nostro in subsidium guerrae . . . duodecimam de
omnibus bonis suis mobilibus, et cives, burgenses et alii probi
homines de omnibus et singulis civitatibus, et burgis regni
nostri, de quorumcunque tenuris aut libertatibus fuerint, et
de omnibus dominicis nostris, octavam de omnibus bonis suis
mobilibus . . . concesserint.

A.D. 1297. ANN. TRIVET, p. 353. In parliamento Londo-
niensi post festum Sancti Hilarii, clero in denegatione subsi-
dii persistente, rex ipsum a sua protectione exclusit, pro qua
tamen redimenda multi per se, multi vero per mediatores,
regi bonorum suorum dederunt postea quint am part em. Rex
archiepiscopum in hac parte rigidiorem comperiens, terras
ejus omnes seisivit, et de bonis ejusdem debita in rotulis
scaccarii inventa praecepit cum celeritate levari.

W. DE HEMINGBURGH, ii. 119. Quadragesimali tempore
praecepit rex ut omnes qui lanas haberent et coria, ad certos
portus maris infra diem certum cariarent, sub poena perditionis
earundem et incarcerationis gravisque forisfacturae regis.
Quod cum ipsi fecissent, ministri regis omnes saccos lanae
quinarium numerum excedentes, datis talliis, acceperunt ad
opus regis, et ab unoquoque sacco numerum quinarium non
excedente, ab ipsis eorum dominis nomine malae toltae quad-
raginta solidos extorserunt. Insuper praecepit rex ut contra
passagium suum in Flandriam de quolibet comitatu acciperen-
tur per vicecomitem duo millia quarteria frumenti, et tantun-
dem avenae, et ad portus maris ducerentur. Factumque est
sic, et talliabantur homines ad certum numerum quarteriorum,
etiam qui bladum non habebant * accipiebantur et ab eis
carnes bovinae et porcinae ad certum numerum, et multae
fiebant oppressiones in populo terrae.

Ib. p. 121. In festo Sancti Matthiae apostoli ejusdem anni,
convocatis optimatibus regni absque clero, tenuit rex parlia-
mentum suum apud Salesbire, ubi rogavit quosdam magnatum
ut in Vasconiam transfretarent, et coeperunt singuli se excu-